Benvolguts membres del Campus

Us volem fer arribar una nova iniciativa que hem decidit engegar des de la Unitat d’Estadística i Bioinformàtica del VHIR i que anomenarem “Píndoles Estadístiques”.

Partim de la idea de que mentre que la majoria del personal investigador del campus fa servir l’estadística, en la seva recerca o el seu dia a dia, aquesta no deixa de ser una disciplina “aliena” a la formació investigadora [o mèdica?]. En conseqüencia amb l’estadística, potser més que en altres temes, apareixen sovint dubtes sobre si el que fem, i com ho fem, és el més correcte, o és, simplement correcte.

Des de la UEB us oferim suport de diversos tipus per a la vostra recerca, que va des de consultes gratuïtes sobre temes puntuals a la possibilitat d’acompanyar-vos en totes les etapes d’un projecte de recerca o un assaig clínic (ueb.vhir.org). En aquesta línea de voler ser d’utilitat ens hem animat a engegar aquestes “píndoles” en forma de sessions breus on presentarem un concepte estadístic i discutirem, a base d’exemples, com i quan fer-lo servir i també quan no és convenient fer-ho. Sempre deixarem un temps per a la discussió de forma que si voleu venir amb dubtes suggeriments o simplement a escoltar-nos sereu molt ben rebuts.

La primera píndola es farà a **l’aula 106** del Pavelló docent el dia **26 d’abril** de **12:30** a 13:30 i correrà a càrrec del Dr. Santiago Pérez Hoyos, Responsable de Estadística dela Unitat d’Estadística i Bioinformàtica i profesor del departament d’Estadística de la UB. El seu títol será “**Us de REDCap per a la recollida i tractament de dades en la Recerca al Campus de Vall d’Hebrón**”.

La nostra intenció és fer una nova píndola cada mes, tractant-hi aquells conceptes que –per la nostra experiencia, o pels vostres suggeriments, creiem que poden resultar més interessants.

Us esperem!

UEB Team

PD. Per tindre una previsió d’assistents us pregariem que us incribiu al següent enllaç.

Si teniu qualsevol dubte podeu adreçar-vos al nostre mail ueb@vhir.org